 Guddoomiyaha Guddiga Gurmad Qaran mudane Mahdi Guuleed iyo gudiga uu madaxda ka yahay ayaa durbadiiba bilaabay in ay dajiyaan qorshe sal adag leh iyo jaangoyn ku wajahan sidii dhaqso kaalmo muuqata oo waxtar leh loogu gaarsiin lahaa goobaha mashaqadu ka dhacday, wuxuuna shaaciyay in Xukuumadda Soomaaliya ay ugu deeqday gurmadka Fatahaadda Hal Milyan oo doollar, isagoo Shacbiga Soomaaliyeed meel walba ay dunida ka joogaan ugu baaqay in ay ka qaybqaataan gurmadka dadka walaalaha ah ee dhibaataysan. 